b'\n_START_ARTICLE_\nNersornaat\n_START_PARAGRAPH_\nNersornaat er Gr\xc3\xb8nlands hjemmestyres fortjenstmedalje. Navnet Nersornaat betyr \xc2\xabfortjent\xc2\xbb. Medaljen ble innstiftet 1. mai 1989 i forbindelse med ti\xc3\xa5rsjubileet for hjemmestyret. Nersornaat er Gr\xc3\xb8nlands fremste utmerkelse. Den tildeles i to val\xc3\xb8rer, gull og s\xc3\xb8lv, for fortjenstfull innsats for Gr\xc3\xb8nland innenfor samfunnsgagnlig virke, n\xc3\xa6ringsliv, kunst, vitenskap eller p\xc3\xa5 andre omr\xc3\xa5der. B\xc3\xa5de gr\xc3\xb8nlendinger og utlendinger kan tildeles fortjenstmedaljen. Medaljen tildeles etter beslutning av formannskapet i Landstinget.\n_START_SECTION_\nUtforming\n_START_PARAGRAPH_\nMedaljen best\xc3\xa5r av en medaljong med motiv av en isbj\xc3\xb8rn, Gr\xc3\xb8nlands riksv\xc3\xa5pen. Under isbj\xc3\xb8rnen st\xc3\xa5r innskriften \xc2\xabKalaallit Nunaat\xc2\xbb, landets navn p\xc3\xa5 gr\xc3\xb8nlandsk. Baksiden er prydet av en arktisk valmue sammen med innskriften \xc2\xabNersornaat\xc2\xbb i en bue over. Medaljeb\xc3\xa5ndet for Nersornaat er r\xc3\xb8dt og hvitt og har sirkelen delt i de motsatte farger, slik som i Gr\xc3\xb8nlands flagg. Medaljen er formgitt av Jens Rosing. Til de f\xc3\xb8rste medaljene ble det benyttet s\xc3\xb8lv fra gruven i Maarmorilik.\n_START_SECTION_\nTildeling\n_START_PARAGRAPH_\nDet deles ut et variabelt antall fortjenstmedalje hvert \xc3\xa5r. Antallet tildelinger av gullmedaljen er aldri s\xc3\xa6rlig h\xc3\xb8yt og har aldri oversteget fem i ett enkelt \xc3\xa5r. Nersornaat i gull er tildelt en rekke ledende gr\xc3\xb8nlandske politikere og ogs\xc3\xa5 sentrale danske politikere._NEWLINE_Blant mottagerne av Nersornaat i gull er Hans Enoksen, Jonathan Motzfeldt, Lars Chemnitz, Lars Emil Johansen, Thue Christiansen, Knud Hertling, Gunnar Martens, Poul Schl\xc3\xbcter og Per Stig M\xc3\xb8ller. Dronning Margrethe, prins Henrik og kronprins Frederik har alle mottatt Nersornaat i gull.'